als_Latn dik_Latn sag_Latn
TIRANE– Deputet Agron Duke ka folur ditën e sotme lidhur me kalimin e tij nga Partia Republikane në Partinë Agrare Ambientaliste. Në studion e “News 24”, Duka thotë se tashmë në PAA ai ndodhet brenda profilit të formimit të tij profesional, ndërsa shprehet se vijon të jetë mik me Fatmir Mediun.
“Me aq herë sa kam folur në Parlament, jam përpjekur të bëj diçka për bujqësinë. Largimi im nga PR në një parti tjetër, ka pak probleme, por unë me z.Mediu jam mik. Me mirëkuptim të plotë, dhe duke gjykuar se unë mund të jap më tepër atje, jam edhe më afër si formim, nuk është se u keqkuptua nga ana e Mediut.
Shumica e njerëzve më kanë mirëkuptuar. Në biseda e kontakte të ndryshme konteksti ishte që ke bërë shumë mirë, je në profilin që të takon, pasi vjen nga agro-biznesi. Por ka edhe raste ku mund të ketë reagime negative. Ka edhe paradokse, kur kjo mund të quhet “tradhti”. Por unë nuk e kam bërë as më parë këtë, për shembull të kaloja te PS. Unë i kam marrë votat djathtas dhe kam deklaruar që në fillim se do të jem deputet i opozitës.
Unë jam në opozitë, dhe nëse një opozitar vlerësohet pozitivisht, është aterë kur e bën oponencën si duhet, dhe gjen zgjidhje”, tha deputeti.
Duka tha se është takuar disa herë me Xhuvelin për të diskutuar mundësinë për t’u bashkuar në PAA, duke shtuar tashmë se në takimet me të po diskutohen ndryshohet në strukturën organizative të partisë.
“Ne do të kalojmë në diskutimin e çështjeve organizative. Dhe kemi filluar të punojmë për këtë. Do të përcaktojmë koordinatorë në gjithë qarqet. Por sfida që kemi marrë përballë është e vështirë, por kemi kohë që në zgjedhjet e 2017 të jemi parti parlamentare”, tha Duka.
Nga ana tjetër, Duka ka rikonfirmuar edhe njëherë qëndrimin e tij, ndërsa theksoi se në zgjedhjet parlamentare të 2017-ës ai do të jetë pjesë e koalicionit të djathtë.
“Ne jemi përqendruar më tepër tek pesa e specialistëve. pran nesh janë ofruar shumë specialistë bujqësie. Njerëzit nuk duan ta dinë nëse janë të majtë apo djathtë. Ne premtuam ë zgjedhje se do ulej braktisja e fshatit. Ndaj, kjo s’u ndalua.
Pjesa politike do jetë në aleancë me opozitën aktuale. Kam përshtypje që të dy palët duhet të ndihmojnë njëri-tjetrin. Ndaj do na duhen numërues të zot. Mund të ketë rasti si ai i Durrësit, që ka deputet që mund të marrin shumë vota nga ne.”, tha Duka. Më tej ai ftoi ish-anëtar asambleje, përfshi këtu edhe të PS-së, që të jenë pjesë e partisë së tij.
“Ka njerëz që janë zhgënjyer nga PS. Nuk është se ne kemi ndonjë gjë konkrete apo emra konkrete. Jemi të hapur dhe nëse ish-anëtar asambleje, që duan të kontribuojnë, edhe nga PS, që të vinë, Jemi të hapur. Për shkak se nuk ka të bësh aleancë qoftë me kundërshtarë. problemet në fshat nuk janë zgjidhur nga maxhoranca aktuale. nëse dua unë, nuk mund të bëjmë koalicion me ta.”, -pohoi Duka.
Teksa u pyet në lidhje me rolin e opozitës, Duka deklaroi se duhet konkordim për një PD të bashkuar. “Ajo që sugjeroj është që të ketë një konkordim të opozitës së bashkuar. PD ka zëra të fortë brenda, por nëse konkordohen të gjitha zërat, mund të arrihet me sukses. në politikë, janë puna dhe numrat që imponojnë”. tha ai. Sakaq, Duka u pyet dhe se kush është forca politike që konsiderohet si pol i tretë, ndërsa ai pohoi se ajo është LSI.
“Është folur shpesh për një pol të tretë. Mendoj se poli i tretë është LSI-ja.”. Po ashtu, Duka u ndal dhe tek koalicioni i majtë, duke shtuar se: “Mundohen të duken në pamje të jashtë të ekuilibruar, por prevalon konflikti. mua nuk më duken një koalicion i qetë.”. Arben Duka foli dhe për eksportet e produkteve shqiptare, ndërsa tha se e vetmja gjë që eksporton vendi ynë është veza e kategorisë A.
“Nga vitit 2000 Shqipëria eksporton vetëm vezë të kategorisë A. Nuk na lejohet të eksportojmë asnjë lloj produkti shtazor drejt BE. U bë një punë e mirë, por ka pasur humbje.”, tha Duka. Ai tha më tej se pozitat e tij ishin më të forta tek Partia Republikane sesa tek PAA-ja. “Pozitat e mija në PR kanë qenë më të forta sesa tek PAA. Partia Republikane është zëri më i fortë i PD-së.”. (el.sp/ed.me/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn